ரோகன் போபண்ணா

ரோகன் போபண்ணா (Rohan Bopanna, ) (பிறப்பு மார்ச் 4, 1980) இந்திய  டென்னிசு விளையாட்டு வீரர் ஆவார். ஒற்றையர் ஆட்டங்களில் உலகளவில் இவரது மிக உயரிய தரவரிசையெண் 2007இல் 213 ஆக இருந்தது. இரட்டையர் ஆட்டங்களில்  உலகில் மிக உயரிய தரவெண்ணாக சூலை 22, 2013இல்  3யை எட்டினார்.  அண்மையில், பெரும்பாலான போட்டிகளில்  இரட்டையர் ஆட்டங்களில் மட்டுமே பங்கெடுக்கின்றார்.  இந்திய டேவிசுக் கோப்பை அணியில் 2002இலிருந்து தொடர்ந்து இடம் பெற்றுள்ளார். 2010இல், யூ. எசு. ஓப்பனில் ஐசம்-உல்-அக் குரேசியுடன் இணைந்து இரட்டையர் போட்டியில் இரண்டாமிடத்தை எட்டினார்.

இரட்டையர் ஆட்டக்காரர்களில் தற்போது உலகில் பத்தாவது இடத்தில் உள்ளார். போபண்ணா தமது 11வது அகவையிலேயே விளையாடத் தொடங்கினார். இரட்டையர் ஆட்டங்களில் தமது வாழ்நாளின் மிக உயரிய  தரவரிசையெண்ணை சூலை 22, 2013இல் அடைந்தார்; தொழில்முறை டென்னிசு விளையாட்டளர்களின் சங்கம் இவருக்கு தரவெண் 3 வழங்கியது.  இவரும் பாக்கிதானிய விளையாட்டாளர் குரேசியும் 2007 இல் இணைந்து  பல வெற்றிகளை ஈட்டினர். இதனால் இவர்களுக்கு இந்தோபாக் எக்சுபிரசு என்ற செல்லப்பெயர் ஏற்பட்டது.  2010 இல் இந்த இணையர் விம்பிள்டன் காலிறுதி, யூ.எசு. ஓப்பனில் இரண்டாமிடம்,  மற்றும் ஐந்து ஏடிபி கோப்பைகளை வென்றனர். ஜோகன்னசுபெர்கு ஓபனையும் வென்றனர். 2010 ஆம் ஆண்டு டேவிசு கோப்பை போட்டியில்  இந்தியா பிரேசிலை வெல்வதற்கு  போபண்ணா பெரும் பங்காற்றினார். இதனால் 1988க்குப் பிறகு இந்தியா முதன்முறையாக உலக குழு போட்டிகளுக்குத் தகுதி பெற்றது.

மேற்சான்றுகள்

வெளி இணைப்புகள் 

 
 Bopanna and Qureshi team up
 bio - file interview with Rohan Bopanna
 Bopanna and Qureshi spark India-Pakistan tennis diplomacy 
 INTERVIEW-Tennis-Open-Friendship not politics behind pairing
 ATP DEUCE Magazine: Bridging A Great Divide, James Buddell (May 2010)
Tennis players stand up for Peace and Sport at Wimbledon 
India-Pakistan tennis stars transcend national distrust

இந்திய இறகுப்பந்தாட்ட வீரர்கள்
1980 பிறப்புகள்
வாழும் நபர்கள்
Rio Olympic Editathon 2016
ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்